Efraín Alegre

Pedro Efraín Alegre Sasiain (født 18. januar 1963 i San Juan Bautista) er en paraguayansk politiker for Partido Liberal Radical Auténtico. Han stilte som kandidat i presidentvalget i 2013, men tapte.

Alegre er jurist. Han har tidligere vært minister for offentlige arbeider.«Rich political novice the favorite to win Paraguayan presidency», Reuters, 21. april 2013. 

Ved presidentvalget i 2013 stilte han mot Horacio Cartes fra Coloradopartiet.«Paraguay holds key presidential election», BBC News, 21. april 2013. De to kandidatene la i valgkampen vekt på å bringe Paraguay tilbake til den regionale organisasjonen Mercosur, som landet ble utestengt fra etter at president Fernando Lugo i 2012 ble avsatt i en riksrettssak. Andre viktige saker, som begge kandidatene stilte seg bak, var jordreform, utbygging av flyplasser og landeveger, samt effektivisering av statsselskaper og offentlig sektor. Alegre fikk 36,8 % av stemmene i valget og tapte for Cartes med 45,9 %.«Horacio Cartes wins Paraguay presidential election», BBC News, 22. april 2013.

 Referanser 

Kategori:Paraguayanske politikere
Kategori:Fødsler i 1963
Kategori:Personer fra departementet Misiones